Ego Willermus Dei gratia Nivernensis episcopus, universis presentes litteras inspecturis notum fieri volumus, quod cum Bertrandus de Damnomartino, pro salute anime sue et antecessorum suorum, terciam partem decime de Domnomartino capitulo sancti Nazarii Eduensis in perpetuum concessisset, idem Bertrandus et vir venerabilis H. Tueboef, Cerviduni abbas frater suus, et uxor sua nomine Remussee et filii sui Hugo et Seguinus milites, et Petrus canonicus Eduensis et Iohannes humiliter nobis supplicaverunt ut concessionem illam scripto commendatam, sigilli nostri munimine roborare et ratam habere dignaremur. Nos vero ipsorum petitioni grato concurrente assensu, donationem dicte decime, ipsis laudantibus et consentientibus, Deo et ecclesie Eduensi factam, ratam et firmam in perpetuum haberi constituimus et ad ipsorum instantiam, presentem cartulam sigillo nostro firmavimus. Acta sunt hec anno gracie Mº CCº sexto decimo.